kardosdrur/scandi-wiki huggingface dataset:
Jean-Baptiste Cotelier

Jean-Baptiste Cotelier (eller Cotelerius, født december 1629 i Nîmes, død 19. august 1686 i Paris) var en fransk sproglærd.

Cotelier kom allerede 1641 til Paris, hvor han erhvervede sig omfattende kundskaber i de klassiske sprog og med kortere afbrydelser forblev til sin død, beskæftiget med katalogisering af de græske håndskrifter på det kongelige bibliotek og med undervisning i græsk på Collège Royal. Han har besørget udgaver af en række oldkirkelige skrifter; mest kendt er Patres ævi apostolici (1672).

Kilder  

  

Klassiske filologer
Filologer fra Frankrig
Teologer fra Frankrig
Faglitterære forfattere fra Frankrig
Franskmænd i 1600-tallet
Personer fra Nîmes
Charles Cotin

Charles Cotin (født 1604 i Paris, død 1682 sammesteds) var en fransk abbé. 

Cotin, der blev medlem af Académie française 1655, optrådte som æstetiserende skønånd, var hyppig gæst i Hôtel de Rambouillet, skrev gåder og alle slags smådigte for damerne og var litterært orakel i salonerne. Hans fade og affekterede vers og hele hans precieuseagtige optræden vakte samtidens spot. Molière hånede ham i Les femmes savantes, hvor han fremstillede ham under navnet Trissotin (først Tricotin), og Boileau tog ham grundig under behandling i sine satirer.

Kilder 

  

Digtere fra Frankrig
Fransksprogede forfattere
Medlemmer af Académie française
Franskmænd i 1600-tallet
Personer fra Paris
Roger Cotes

Roger Cotes (født 10. juli 1682 i Burbage, Leicestershire, død 5. juni 1716 i Cambridge) var en engelsk matematiker. 

Cotes var fra 1706 professor i astronomi og eksperimentalfysik i Cambridge. Foruden afhandlinger i Philosophical Transactions har han skrevet flere efter hans død udgivne værker, behandlende integralregning, geometri, hydrostatik med mere, af hvilke kan fremhæves Harmonia mensurarum (1722), hvori han fremsætter den vigtige sætning om et punkts polarlinie med hensyn til en kurve.

Kilder 

  

Matematikere fra England
Professorer fra Storbritannien
Ansatte ved University of Cambridge
Faglitterære forfattere fra England
Briter i 1600-tallet
Briter i 1700-tallet
Leonard Susskind

Leonard Susskind (født 1940) er en amerikansk fysiker, der siden 1979 har været professor i teoretisk fysik ved Stanford University, og siden 2009 leder af Stanford Institute for Theoretical Physics.

Susskind er en af pionererne inden for strengteori, sammen med blandt andre Yoichiro Nambu og Holger Bech Nielsen, er en af hovedmændene bag det holografiske princip og en af fortalerne for det antropiske princip strengteori-landskabet.

Han studerede ved City College of New York, hvor han i 1962 modtog en B.S. i fysik, og ved Cornell University under ledelse af Peter A. Carruthers, hvor han fik sin doktorgrad i 1965.

Susskind modtog Sakurai-prisen i 1998.

Udvalgt bibliografi 
 The Cosmic Landscape: String Theory and the Illusion of Intelligent Design (2005) .
 The Black Hole War: My Battle with Stephen Hawking to Make the World Safe for Quantum Mechanics (2008)

Referencer

Eksterne henvisninger 

  ved Stanford University
  ved Stanford Institute for Theoretical Physics
 

Fysikere fra USA
Professorer fra USA
Strengteoretikere
Personer fra New York City
Nemzeti Bajnokság I (kvindehåndbold)

Nemzeti Bajnokság I er den øverste håndboldrække i ungarsk håndbold hos kvinderne og består af 12 hold, der således spiller et grundspil på 22 kampe efterfulgt af et slutspil.

Aktuelle klubber i sæsonen 2021/22 
 Debreceni VSC Schaeffler
 Dunaújvárosi Kohász KA
 Érd NK
 Alba Fehérvár KC
 Ferencvárosi TC-Rail Cargo Hungaria
 Győri Audi ETO KC
 Kisvárda Master Good SE
 Motherson-Mosonmagyaróvári KC
 MTK Budapest
 Siófok KC
 Moyra-Budaörs Handball
 Szombathelyi KKA
 Vasas SC
 Váci NKSE

Noter 

Håndbold i Ungarn
Håndboldligaer
Josh Dun

Joshua William "Josh" Dun (født 18. juni 1988) er en amerikansk musiker, der  er trommeslager for den musikalske duo Twenty One Pilots.

Han kom med  gruppen i 2011 og har været med til at udgive albummerne; Regional at Best, Vessel, Trench og Blurryface.

  Karriere 

 House of Heroes 

I marts 2010 kom Josh Dun med i  House of Heroes da bandets trommeslager, Colin Rigsby, tog en pause for  at tilbringe mere tid sammen med sin familie.

Han deltog i House of Heroes liveturné indtil oktober, da Rigsby vendte tilbage til bandet

 Twenty One Pilots 

I 2011 blev Dun, af daværende trommeslager i Twenty One Pilots, Chris Salih, inviteret til en af deres koncerter, efter at have lyttet til bandets oprindelige demo-cd.  Han var imponeret over trioens præstation, og mødte, og blev venner med  bandets forsanger, Tyler Joseph efter showet.

Senere på året, sagde han sit job op  for at spille et show med Tyler, efter at Salih og bassisten Nick Thomas forlod gruppen, og   Dun blev efterfølgende bandets faste trommeslager. Duoen udgav bandets andet album, Regional Best'', den 8. juli 2011.

Referencer

Eksterne henvisninger 

 

Trommeslagere fra USA
Personer fra Columbus
Jute

Jute er en tekstilfiber som fås fra juteplantens stilk. Fibrene er grove og stive. På grund af stivheden bliver fibrene ofte tilsat planteolie (spindeolie) ved vævningen, og derfor kan vævet jute have en særegen lugt. Vævet jute kaldes for sækkelærred. I 1960'erne og 1970'erne var jute populært til tapeter, kaldet hessian. Jute og hamp bruges desuden til at efterligne græs og planter.

Juteplanten er en et-årig, hurtigvoksende plante i Corchorus-slægten. Planterne vokser i tropiske områder (27-31 °C) med megen nedbør (>1500 mm om året), særligt i Asien, men også i Brasilien. Årsproduktionen i verden er i dag ca. 3,5 mill. tons.

Naturfibre
Tekstilfibre
Flå Station

Flå Station (Flå stasjon) er en jernbanestation på Bergensbanen, der ligger i Flå kommune i Norge. Stationen består af to spor, en perron og en stationsbygning i gulmalet træ, der er opført efter tegninger af Paul Armin Due. Stationen ligger ca. 1 km fra Flå centrum på den modsatte side af Hallingdalselven. Stationen kan desuden benyttes ved besøg i Vassfaret Bjørnepark, der ligger ca. 1,5 km derfra.

Stationen åbnede som holdeplads 21. december 1907, da banen mellem Gulsvik og Geilo blev taget i brug. Oprindeligt hed den Flaa, men stavemåden blev ændret til Flå i april 1921. Den blev opgraderet til station i 1913. Den blev fjernstyret 7. december 1984, og 1. januar 1985 blev den gjort ubemandet.

Litteratur

Eksterne henvisninger 

Stationer på Bergensbanen
Etableret i 1907
Jernbanestationer i Viken
Nesbyen Station

Nesbyen Station (Nesbyen stasjon) er en jernbanestation på Bergensbanen, der ligger i byområdet Nesbyen i Nes kommune i Norge. Stationen består af nogle få spor, en perron og stationsbygning i gulmalet træ, der er opført efter tegninger af Paul Armin Due. Desuden er der en tømmerterminal. Stationen kan benyttes ved besøg i skisportsområdet Nesbyen alpinsenter.

Stationen åbnede 21. december 1907, da banen mellem Gulsvik og Geilo blev taget i brug. Den blev fjernstyret 7. december 1984 og gjort ubemandet 1. december 1999.

Litteratur

Eksterne henvisninger 

 

Stationer på Bergensbanen
Etableret i 1907
Jernbanestationer i Viken
Gol Station

Gol Station (Gol stasjon) er en jernbanestation på Bergensbanen, der ligger i Gol kommune i Norge. Stationen består af tre spor, to perroner og en stationsbygning i gulmalet træ, der er opført efter tegninger af Paul Armin Due. Der kører bus i tilslutning til togene til og fra Hemsedal, Golsfjellet og Fagernes. Stationen er den nærmeste i forhold til skisportsområdet i Hemsedal.

Stationen åbnede 21. december 1907, da banen mellem Gulsvik og Geilo blev taget i brug. Den blev fjernstyret 9. december 1983.

Litteratur

Eksterne henvisninger 

Stationer på Bergensbanen
Etableret i 1907
Jernbanestationer i Viken
Spantekow

Spantekow er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern, og Spantekow er beliggende på grænsen mellem Vorpommern og Mecklenburg.
 
Kommunen har siden 1. januar 2005 været administrationsby for Amt Anklam-Land og var før i tiden sæde for Amt Spantekow.

Geografi 
Spantekow er beliggende på en geestflade mellem den nedre del af floderne Peene og Landgraben. Bundesstraße B 197 passerer øst for kommunen, og B 199 strejfer den nordlige del af kommunen. Sidstnævnte hovedvej kommer fra tilkørslen Anklam ved motorvejen A 20 vest for kommunen, og går videre mod byen Anklam, omkring 15 kilometer mod nordøst.

I kommunen ligger ud over Spantekow, disse landsbyer:

Samtidig med kommunalvalget i Mecklenburg-Vorpommern 7. juni 2009 blev de tidligere selvstændige kommuner Japenzin og Drewelow indlemmet i Spantekow. 1. Januar 2012 fulgte også kommunen Neuendorf B.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Antonio Caccianiga

Antonio Caccianiga (født 30. juni 1823 i Treviso, død 22. april 1909 i Maserada sul Piave) var en italiensk forfatter.

Caccianiga studerede jura i Padova og grundlagde derpå i Milano det yndede vittighedsblad Le spirito folletto. Efter 1848 måtte han gå i landflygtighed til Paris, hvorfra han skrev korrespondancer til italienske blade; 1854 blev han amnesteret. I 1866 udnævntes Caccianiga til podestà (siden kaldet sindaco) i Treviso, var senere en kort tid præfekt i Udine, og fik også sæde i parlamentet. Han trak sig dog tidlig tilbage fra det offentlige liv og levede i mange år som privatmand på sin villa ved Treviso, hvor han beklædte forskellige lokalkommunale hverv og æresposter. Caccianigas skrifter er dels romaner og mindre fortællinger, dels populære afhandlinger om sociale spørgsmål, affattede i et frisk og livligt, folkeligt sprog.

De talentfuldeste af hans romaner er: Il dolce far niente (omhandler Venedig i 18. århundrede) (1869), Il bacio della contessa Savina (1875), Il Roccolo di Sant' Alipio (1881), La famiglia Bonifazio (1886), Lettere di un marito alla moglie morta (1897); Sotto i ligustri (3 bind, 1881), en samling noveller og essays, indeholder erindringer fra landflygtigheden, ligeledes Il proscritto (1853), hvori franske samfundsforhold skildres. Desuden Bozzetti morali ed economici (1869), Almanacco d'un eremita (1870—74), Le cronache del villaggio (1872) og Novità dell' industria applicate alla vita domestica (1878). Mange af hans bøger er oversatte på fransk og tysk.

Kilder 

  

Romanforfattere fra Italien
Novelleforfattere fra Italien
Essayister fra Italien
Faglitterære forfattere fra Italien
Italiensksprogede forfattere
Italienere i 1800-tallet
Hans Rancke-Madsen

Hans Rancke-Madsen (født 4. august 1956, død 9. oktober 2015) var en dansk tegneserieforfatter, som blandt andet var medforfatter på den danske tegneserie Valhalla..

Rancke-Madsen var også med til at stifte Danmarks ældste rollespilskongres Viking-Con, som han ligeledes skrev  rollespilsscenarier til.

Referencer

Eksterne henvisninger 
 

Tegneserieforfattere fra Danmark
Valhalla
Tour de Taiwan

Tour de Taiwan er et etapeløb i landevejscykling for herrer, afholdt i Taiwan som del af UCI Asia Tour. Løbet arrangeres af Chinese Taipei Cycling Association, og blev afholdt for første gang i 1978. Det blev arrangeret for første gang på internationalt niveau i 1999. I 2012 blev det klassificeret med 2.1 af UCI.

Vindere

For amatører 

|-
| 1993
| ukendt
| ukendt
| ukendt
|-
| 1994
|  Ralf Schmidt
|  Andrej Mizurov
|  Stephen Drake
|-
| 1995
| ukendt
| ukendt
| ukendt
|-
| 
| align=center colspan=3| Ikke arrangeret 
|-
| 1997
| ukendt
| ukendt
| ukendt
|-
| 
| align=center colspan=3| Ikke arrangeret 
|-
| 1999
|  Brendon Vesty
| ukendt
| ukendt
|-
| 
| align=center colspan=3| Ikke arrangeret 
|-
| 
| align=center colspan=3| Ikke arrangeret 
|-
| 2002
| ukendt
| ukendt
| ukendt
|}

For professionelle

Eksterne henvisninger 

 
 Cykelsiderne

UCI Asia Tour
Sport i Taiwan
Etableret i 1978
Grænselandsudstillingen

Grænselandsudstillingen er en kunstnersammenslutning, der blev dannet i 1970 og siden har afholdt en årlig udstilling i Aabenraa samt andre udstillinger i området omkring den dansk-tyske grænse.

Grænselandsudstillingen blev til på initiativ af Jakob Gormsen fra Aabenraa og Erik Lagoni Jacobsen fra København, der snart fik Harald W. Lauesen fra Bodum og Hans Jürgen Nissen fra Aabenraa med. Sammenslutningen har til formål at udstille originale værker af danske og tyske kunstnere. Den nuværende formand er Bente Sonne.

Udstillede kunstnere 
Blandt de kunstnere, sammenslutningen har udstillet gennem årene, er:
 Franciska Clausen
 Johanne From Clausen
 Ken Denning
 Maria Lüders Hansen
 Ole Prip Hansen
 Harald W. Lauesen
 Ole Bjørn Petersen
 Bente Sonne

Referencer 

Kunstnersammenslutninger fra Danmark
Petjorskij rajon

Petjorskij rajon (, ) er en af 24 rajoner i Pskov oblast Rusland. Rajonen er beliggende i den nordvestlige del af oblasten og grænser mod nordøst til Pskovskij rajon, mod sydøst til Palkinskij rajon, mod sydvest til Alūksne kommune i Letland, mod nordvest til Võrumaa og Põlvamaa amter i Estland. Rajonen ligger ved Peipussøens sydlige bred, og har  indbyggere, samt et areal på 1.251 km². Rajonens administrative center er byen Petjory, hvor mere end halvdelen (50,6%) af rajonens indbyggere bor.

Historie 

Historisk set blev området først nævnt i Nestorkrøniken, som beskriver, at Truvor, en legendarisk bror til Rurik, den første fyrste af Rus', blev den prins af Izborsk i 862. Den nutidige videnskabelige fortolkning benægter eksistensen af Truvor, men under alle omstændigheder var området allerede en del af Rus' i 800-tallet. Senere kom området under Pskov, og i 1510, sammen med Pskov, blev det en del af Storfyrstendømmet Moskva.

Referencer

Eksterne henvisninger 

Pskov oblasts geografi
A.I. (sang)

A.I. (omtalt som Artificial Intelligence) er en sang af det amerikanske rockband OneRepublic i samarbejde med den engelske sanger Peter Gabriel. Singlen blev udgivet den 30. september 2016 som en promoveringssingle til bandets fjerde studiealbum, Oh My My, sammen med Future Looks Good, der blev udgivet nogle dage forinden. A.I. er resultatet af et længe ventet samarbejde mellem de to kunstnere, som OneRepublics forsanger, Ryan Tedder, i lang tid havde forsøgt at få stablet på benene. Ryan Tedder har også tidligere omtalt Peter Gabriel som "hans idol", og efter singlens udgivelse tweetede bandet, at de var "utroligt begejstrede" over sangen.

Kilder 

Rocksange
Hollændere

Hollændere eller nederlændere (nederlandsk: ) er et germansk folkeslag, som er indfødt i Nederlandene. De deler en fælles kultur og taler nederlandsk. Nederlændere og deres efterkommere findes i migrantsamfund verdenover. Der er notable migrantsamfund i Aruba, Surinam, Guyana, Curaçao, Chile, Argentina, Brasilien, Canada, Australien, Sydafrika, New Zealand og USA.

I Middelalderen var Nederlandene omkranset af Frankrig og Det tysk-romerske Rige, som formede grænseområderne og de forskellige territorier var blevet næsten autonome i slutningen af 1200-tallet. Under Huset Habsburg blev Nederlandene organiseret som en enkelt administrativ enhed og i 1500-tallet og 1600-tallet fik de nordlige nederlande uafhængighed fra Spanien som De Forenede Nederlande. Den store grad af urbanisering er karakteristisk for det hollandske samfund og den blev gennemført på et relativt tidligt stadie. Under De Forenede Nederlande begyndte de første større hollandske migrationsbølger uden for Europa.

Referencer
Rea Mészáros

Rea Mészáros (født 14. april 1994) er en ungarsk håndboldspiller, der spiller for Ferencvárosi TC og Ungarns håndboldlandshold.

Referencer 

Håndboldspillere fra Ungarn
Håndboldspillere fra Ferencváros TC (håndbold)
Adrienn Szarka

Adrienn Szarka (født. 28. Juni 1991 i Kiskunhalas, Ungarn) er en ungarsk håndboldspiller som spiller i den ungarske storklub Ferencváros TC, hvor hun spiller som venstre fløj.

Meritter 
 Nemzeti Bajnokság I:
 Sølv: 2012
 Bronze: 2011
 Magyar Kupa:
 Bronze: 2009
 EHF Cup Winners' Cup:
 Vinder: 2011, 2012

Referencer 

Håndboldspillere fra Ungarn
Marianna Nagy

Marianna Nagy (født. 30. August 1957 i Csorna) er en tidligere ungarsk håndboldspiller og olympisk medalist. Hun har spillet allerflest landskampe for det ungarske landshold fra årene 1974 til 1987, med 281 kampe. Hun har også spillet for det østrigske landshold. Hun har tidligere spillet for Hypo Niederösterreich.

Kilder

Eksterne henvisninger 
 Profil hos Databaseolympics
 Vasas SC Profil 
 

Håndboldspillere fra Ungarn
Håndboldspillere ved sommer-OL 1976
Olympiske håndboldspillere fra Ungarn
Håndboldspillere ved sommer-OL 1980
Olympiske bronzemedaljevindere fra Ungarn
Medaljevindere ved sommer-OL 1976
Madog ap Llywelyn

Madog ap Llywelyn (død efter 1312) var ledere af det walisiske oprør, der foregik i 1294-95 mod det engelske styre. Oprøret var blot et blandt mange efter Englands erobring, og blev kun overgået af Owain Glyndŵrs oprør i 1400-tallet. Madog stammede fra en gren af Huset Aberffraw og var en fjern slægtning til Llywelyn ap Gruffudd, der var den sidste indfødte fyrste af Wales.

Personer fra Wales
Kongelige fra Storbritannien
Anglesey

Anglesey, latinsk Mona eller Ynys Môn er en ø ud for Wales nordvestlige kyst. Med et areal på 715 km2 er det langt den største walisiske ø og den syvende største i Storbritannien. Anglesey er også den den største ø i det Irske Hav, og den næstmest befolkede efter Isle of Man. Ifølge en folketælling i 2011 havde Anglesey et indbyggertal på 69.751. To broer går over Menaistrædet og forbinde øen med hovedlandet; Menai Suspension Bridge, er tegnet af Thomas Telford i 1826, og Britannia Bridge.

Anglesey var tidligere et historisk county i Wales og blev senere en del af Gwynedd. I dag er det en del af Isle of Anglesey County sammen med Holy Island og flere andre mindre øer. Størstedelen af Angleseys indbyggere taler walisisk og Ynys Môn, der er det walisiske navn for øen, bruges af valgkredsen og Nationalforsamlingen for området.

Seværdigheder 

Anglesey Motor Racing Circuit
Anglesey Sea Zoo nær Dwyran
Bugte og strande – Benllech, Cemlyn, Red Wharf, og Rhosneigr
Beaumaris Castle og Gaol
Cribinau – tidevandsø med kirke fra 1200-tallet
Elin's Tower (Twr Elin) – et af Royal Society for the Protection of Birds fuglereservater og fyrtårnet på South Stack (Ynys Lawd) nær Holyhead
Kong Arthur's seat – nær Beaumaris
Llanfairpwllgwyngyll, en af de længste stednavne i verden
Malltraeth – center for fugleliv og hjem for kunstneren Charles Tunnicliffe
Moelfre – fiskeleje
Parys Mountain – kobbermine dateret til begyndelsen af bronzealderen
Penmon – kloster og dueslag
Skerries Lighthouse – nordøstlige Holyhead
Stone Science Museum – privatejet fossilmuseum nær Pentraeth
Swtan longhouse and museum – ejet af National Trust og drevet af lokalsamfundet
Llanddeusant vindmølle
Ynys Llanddwyn (Llanddwyn Island) – tidevandsø
St Cybi's Church kirke i Holyhead

Referencer 

Grevskaber i Wales
Wales geografi
Anđela Janjušević

Anđela Janjušević (født 15. Juni 1995 i Beograd) er en serbisk håndboldspiller som spiller i Siófok KC og Serbiens håndboldlandshold.

Referencer 

Håndboldspillere fra Serbien
Håndboldspillere fra Siófok KC
Henri Coudreau

Henri Anatole Coudreau (født 6. maj 1859 i Sonnac, departementet Charente-Inférieure, død 10. november 1899 i Pará, Brasilien) var en fransk opdagelsesrejsende.

Coudreau berejste 1880-81 Fransk Guyana, særlig de sydlig beliggende, til dels ukendte egne, hvor han studerede de der boende indianerstammers liv. Efter en tid at have været lærer ved Lyceet i Cayenne og (1887) professor ved universitetet i Paris, foretog han 1895-99, ledsaget af sin hustru, en omfattende undersøgelsesrejse i Brasilien, særlig i Amazonflodens opland.

Kilder 
 

Opdagelsesrejsende fra Frankrig
Videnskabsfolk fra Frankrig
Franskmænd i 1800-tallet
Auguste Couder

Louis-Charles-Auguste Couder (født 1. april 1789 i London, død 21. juli 1873 i Paris) var en fransk maler.

Couder, som var elev af David og Regnault, begyndte sin kunstnerbane med en ualmindelig lovende succes: Levitten fra Efraim (1817), med dens rammende karakteristik, vakte betydelige forventninger, som kunstneren senere dog kun delvis indfriede. Som Davidsk elev og en af denne skoles betydeligste repræsentanter var han med til at udsmykke Louvre, malede her mytologiske billeder til Apollogaleriet og dyrkede endvidere i sine staffelibilleder klassiske emner: Efterretning om sejren ved Marathon (1819), Cæsar 15. marts etc., arbejder holdt tæt op til lærerens forbillede og med stærk hang til konventionel patos. Senere udførte Couder historiske arbejder som Duchâtel redder Karl VII (museet i Rennes), Lionardo maler La belle Ferronière (1829), Kongernes tilbedelse (museet i Avignon) etc., og efter en rejse til München, hvor han satte sig ind i det nyere monumentale freskomaleri, freskomalerier i Saint-Germain-l'Auxerrois i Paris med mere, endvidere talrige værker til det nye Versaillesmuseum: Slaget ved Lauffeld (1836), Åbningen af rigsstænderne 1789 med mange interessante portrætter (1840), Eden i boldhuset (1848) med flere, samt portrætter. Han skrev Considérations sur le but moral des beaux-arts (1867).

Kilder 

 

Historiemalere
Malere fra Frankrig
Franskmænd i 1800-tallet
Personer fra Paris
Mayuko Ishitate

Mayuko Ishitate (født 18. Januar 1987 i Japan) er en japansk håndboldspiller som spiller i Mie Violet Iris og Japans kvindehåndboldlandshold.

Referencer 

Håndboldspillere fra Japan
Håndboldspillere ved sommer-OL 2020
William Coucheron-Aamot

William Coucheron-Aamot (født 29. januar 1868 i Stavanger, død 22. maj 1948) var en norsk forfatter. 

Coucheron-Aamot blev i 1889 sekondløjtnant i marinen, rejste i 1890 til Kina, hvor han fik ansættelse i marinen og derved lejlighed til blandt andet at ledsage en ekspedition omkring 600 kilometer op ad floden Yangtzekiang samt til at gøre udflugter til den kinesiske mur og besøge andre dele af Østasien. Sine iagttagelser herunder skildrede han først i talrige breve til Morgenbladet, senere i bøgerne Fra den kinesiske mur til Japans hellige bjerg (1893), Kineserne og den kristne mission (1894) og Gjennem de gules land og krigen i Østasien (1895), Li Hung-changs fædreland (1897), i hvilke han viste sig som en beundrer af Kina og meget uvenlig stemt mod missionsvirksomheden. I Det norske folk paa land og sjø (1901 ff.) giver han en populær oversigt over Norges krigshistorie indtil 1914. Han var 1893-96 sekretær i "Departementet for det Indre". Han var ejer af den kendte Veø, en lille ø i Romsdalsfjorden. Han holdt hundredvis af foredrag rundt om i Norge og Danmark.

Kilder  
  

Søofficerer fra Norge
Foredragsholdere
Faglitterære forfattere fra Norge
Nordmænd i 1800-tallet
Nordmænd i 1900-tallet
Personer fra Stavanger
Jørgen Nielsen (forfatter)

Niels Jørgen Nielsen, kendt som Jørgen Nielsen (18. november 1902 i Engesvang – 27. marts 1945 i Gentofte), var en dansk roman- og novelleforfatter. Efter nogle år i landbruget blev han journalist i Silkeborg og Ringsted og fra 1933 forfatter på fuld tid. Blandt hans værker kan nævnes romanen En Kvinde ved Bålet (1933) og novellesamlingen Lavt Land.

Værker

Henvisninger

Eksterne kilder 
 
 Navne i dansk litteratur, Gyldendals Bibliotek, 1963 (s. 105-106)

Romanforfattere fra Danmark
Novelleforfattere fra Danmark
Journalister fra Danmark
Rivertonprisen

Rivertonprisen' er en norsk pris for bedste handling i krimigenren

Vindere

Referencer

Eksterne henvisninger 
 Om prisen  hos Rivertonklubben

Litteraturpriser fra Norge
Etableret i 1973